ganiyan niya tinapos ang sinulat na may kaunting kadiliman, at bago mag umaga ay ipinadala sa pasulatan, na may taglay nang kapahintulutan ng tagasuri. at natulog na wariy si napoleon nang matapos maitakda ang paraan ng labanan sa jena. ginising siya nang nag uumaga, na ang mga cuartilla ay ibinabalik at may isang sulat ng namamahala, na sinasabing ipinagbawal na mahigpit ng general na pag usapan ang nangyari at ipinagbilin na pabulaanan ang kahit anong sabisabihan at usap usapang kumalat, na, ang lahat ay ipalagay na salisalita lamang, mga palangha at mga pakapakana. sa ganang kay ben zayb, ang gayon, ay pagpatay sa isa niyang anak na napakagandat napakatapang, na inianak at inalagaan nang lubhang malaki ang paghihirap at pagpapagal at saan niya iuukol ngayon ang mainam na pagtatatakap, ang magandang paghahayag ng mga paghahandang may katapangan at pagpaparusa?